**Geodetska uprava RS**

**Prenova IS KN - Distribucijsko okolje (DO2)**

Obvestilo uporabnikom – testna struktura podatkov registra naslovov

Obvestilo 3/2022

Vsebina

[**1** **Povezave na predhodna obvestila** 2](#_Toc99705307)

[**2** **Testna struktura podatkov registra naslovov** 2](#_Toc99705308)

[**3** **Dodatne splošne informacije** 3](#_Toc99705309)

[**4** **Okviren terminski načrt** 3](#_Toc99705310)

[**5** **Zakonodaja** 3](#_Toc99705311)

# **Povezave na predhodna obvestila**

* Obvestilo 1 z dne 27.1.2022: [OBVESTILO UPORABNIKOM O NAČRTOVANIH SPREMEMBAH V IS KATASTER NEPREMIČNIN](https://www.e-prostor.gov.si/fileadmin/Aktualno/KN_2022_obvescanje/GU_DO2_UPO_OBVESTILO.docx)
* Obvestilo 2 z dne 18.3.2022: [STRUKTURE IN TESTNI PODATKI KATASTRA NEPREMIČNIN](https://www.e-prostor.gov.si/fileadmin/Aktualno/KN_2022_obvescanje/GU_DO2_UPO_OBVESTILO2_testni_podatki.docx)

# **Testna struktura podatkov registra naslovov**

Register naslovov (RN) je evidenca podatkov o naslovih, v katerem se vodijo naslednji podatki:

* številka naslova,
* naslov
* centroid naslova in
* prostorske enote, na območju katerih se centroid naslova nahaja.

Naslov iz druge alineje sestavljajo občina, naselje, ulica, hišna številka ter dodatek k hišni številki in številka stanovanja oziroma številka poslovnega prostora, če obstajata.

Opis strukture podatkov RN je dostopen v dokumentu [GU\_DO2\_SPEC\_struktura\_WFS\_RN\_OB\_v1.xlsx](https://www.e-prostor.gov.si/fileadmin/Aktualno/KN_2022_obvescanje/Obvestilo3_testni_podatki_RN/GU_DO2_SPEC_struktura_WFS_RN_OB_v1.xlsx), testni vzorci podatkov za območje občine 22 Dol pri Ljubljani pa so na voljo na povezavi [RN\_022\_20220328.zip](https://www.e-prostor.gov.si/fileadmin/Aktualno/KN_2022_obvescanje/Obvestilo3_testni_podatki_RN/RN_022_20220328.zip).

**OPOZORILA:**

Tudi v tem primeru gre za testne primere strukture javnih podatkov iz razvojnega okolja, zato so nekateri atributi še prazni (brez podatkov), sami podatki so nepopolni in neveljavni, poleg tega pa opozarjamo, da do prehoda v produkcijo še vedno **lahko pride do manjših sprememb v strukturi**, saj vsi izdelki še niso dokončno definirani.

Pri testnih podatkih, ki vsebujejo grafiko in atribute, in so izvoženi v shp formatu upoštevajte, da je za velikost celic z imeni polj v naslovni vrstici posamezne dbf datoteke določena standardna dolžina 10 znakov. Zaradi tega se nekatera daljša imena polj ne izpišejo v celoti, vendar pa si polja sledijo po enakem vrstnem redu, kot v dokumentu z opisom strukture – GU\_DO2\_SPEC\_struktura\_WFS\_RN\_OB\_v1.xlsx.

V dokumentu z opisom strukture najdete tudi polje z geometrijo (GEOM). Podatki geometrije so vsebovani v shp datoteki, zato to polje v atributih (v dbf datoteki) ne obstaja.

SHP oz. dbf datoteke, ki vsebujejo šumnike, le teh ne pokažejo. Gre za napako v pripravi izvozov iz razvojnega okolja. V naslednjih verzijah testnih podatkov bo to urejeno.

# **Dodatne splošne informacije**

Dokument **Migracija obstoječih identifikatorjev in kreiranje EID** iz Obvestila 1 z dne 27.1.2022 ([GU\_DO2\_UPO\_migracija\_identifikatorjev\_EID.docx](https://www.e-prostor.gov.si/fileadmin/Aktualno/KN_2022_obvescanje/Dokumenti/GU_DO2_UPO_migracija_identifikatorjev_EID.docx)) je posodobljen. Dodan je algoritem za kreiranje EIDjev.

Vsebine evidence RPE se bodo vodile v obstoječem sistemu predvidoma do 31.12.2022. Do takrat bodo podatki na voljo preko obstoječih storitev. Dodatno pa bo veljavno stanje RPE dnevno migrirano v KN, torej bodo na voljo tudi servisi RPE z novo strukturo. Dokler se bo RPE podatke dnevno migriralo iz starega (trenutno še sedanjega) sistema RPE, bodo v tem času novo nastale prostorske enote in tudi hišne številke, dobile MID in ne sekvence KN. Torej bo EID teh enot vseboval MID.

**POZOR!**  
Čeprav bosta Register prostorskih enot in Register naslovov v KN na voljo v novih strukturah, ne bosta imela zgodovine. Zgodovina se bo vzpostavila šele ob prehodu v KN. To velja za vse vsebine RPE in register naslovov.

Pripravili smo tudi **dokument z odgovori na pogosta vprašanja** **uporabnikov**. Gre za »živ« dokument, ki ga bomo redno posodabljali, zato predlagamo, da v primeru vprašanj najprej v dokumentu preverite, če je mogoče na vaše vprašanje že odgovorjeno, preden nam ga posredujete. Povezava na dokument: [GU\_DO2\_UPO\_FAQ\_pogosta\_vprasanja\_prehod\_KN.docx](https://www.e-prostor.gov.si/fileadmin/Aktualno/KN_2022_obvescanje/GU_DO2_UPO_FAQ_pogosta_vprasanja_prehod_KN.docx).

# **Okviren terminski načrt**

April 2022 – testni vzorci katastra nepremičnin s podatki o lastnikih pravnih oseb.

April 2022 – dostop do testnega okolja za razvijalce zunanjih sistemov, ki dostopajo do podatkov preko spletnih servisov.

10. maj 2022 do 31. maj 2022 – migracija in posledično zamrznitev podatkov - v vseh izdelkih in storitvah se bodo v tem obdobju izkazovali podatki na dan 10. 5. 2022.

Junij 2022 – predvidoma prehod na uporabo novih informacijskih rešitev.

# **Zakonodaja**

[Zakon o katastru nepremičnin](http://www.pisrs.si/Pis.web/pregledPredpisa?id=ZAKO7952) (ZKN)

[Pravilnik o evidenci državne meje](http://www.pisrs.si/Pis.web/pregledPredpisa?id=PRAV14333)

[Pravilnik o potrdilih iz katastra nepremičnin in registra naslovov](http://www.pisrs.si/Pis.web/pregledPredpisa?id=PRAV14317)

[Pravilnik o podrobnejšem načinu oštevilčevanja in označevanja stanovanj in poslovnih prostorov](http://www.pisrs.si/Pis.web/pregledPredpisa?id=PRAV14321)

[Pravilnik o načinu vpisa in izbrisa upravljavcev v kataster nepremičnin](http://www.pisrs.si/Pis.web/pregledPredpisa?id=PRAV14356)

[Pravilnik o katastrskih občinah](http://www.pisrs.si/Pis.web/pregledPredpisa?id=PRAV14367)

[Pravilnik o Komisiji za strokovno presojo v katastrskih postopkih](http://www.pisrs.si/Pis.web/pregledPredpisa?id=PRAV14323)

[Uredba o dejanskih rabah zemljišč](http://www.pisrs.si/Pis.web/pregledPredpisa?id=URED8379)

[Pravilnik o podrobnejši vsebini registra prostorskih enot](http://www.pisrs.si/Pis.web/pregledPredpisa?id=PRAV14446)

[Pravilnik o izpitu za bonitiranje zemljišč in o pooblastilu za bonitiranje](http://www.pisrs.si/Pis.web/pregledPredpisa?id=PRAV14440)

[Pravilnik o vodenju podatkov katastra nepremičnin](http://www.pisrs.si/Pis.web/pregledPredpisa?id=PRAV14585)